**Проект „Специализирани обучения за Регионалните лаборатории на Главна дирекция Лабораторно-аналитична дейност към ИАОС“**

ИАОС изпълнява проект „Специализирани обучения за Регионалните лаборатории на Главна дирекция Лабораторно-аналитична дейност към ИАОС“, финансиран по договор BG05SFOP001-2.019-0067-C01/01.06.2020 г., който се осъществява с финансовата подкрепа на Оперативна програма „Добро управление”, съфинансирана от Европейския съюз чрез Европейския социален фонд.

Основната цел на проекта е чрез неговото изпълнение да се допринесе за обучението на специализираната администрация на Бенефициента в теми, пряко свързани с работата на Агенцията, както и да спомогне за постигане на мерките от Пътната карта за изпълнение на Стратегията за развитие на държавната администрация (ПКСРДА) и постигането на индикатори за изпълнение на ОПДУ „Обучени служители от администрацията“ с целева стойност 175 000 обучени служители към 2023 г. Очакваният резултат от изпълнението на проекта е повишаване на знанията, уменията и квалификацията на служителите на Бенефициента , което ще допринесе за по-доброто управление, включително предоставяне на по-качествени услуги към гражданите и бизнеса на местно ниво.

Целта ще се реализира чрез организиране и провеждане на серия специализирани обучения. Те целят да повишават експертизата в изпълнение на основните задължения, което съвпада с целта на процедурата: „Подобряване на специализираните знания и умения на служители в териториалните звена/поделения и териториалните структури“. Основните дейности: Д1: Докладване на съответствие, съгласно БДС EN ISO/IEC 17025:2018 и правило за вземане на решение; Д2: Статистически методи: Неопределеност на измерване; Д3: Анализ на проби от околната среда за провеждане на радиологични изпитвания; Д4: Прилагане на изискванията на директивите на Европейския съюз, свързани с провеждания контрол на качеството на въздуха и почвите; Д5: Специализирано обучение в тематично направление - спектрални методи на анализ.

Проектът е с период на изпълнение 12 месеца, като общата стойност на проекта е 199 875.60 лева, от които 169 894.26 лева европейско и 29 981.34 лева национално съфинансиране.